recursal/SuperWikiNEXT-32B huggingface dataset:
Kesäinen laidun ja karjaa Suomessa.
Lampaita talvisella laitumella Yhdysvalloissa. Etualalla laidunta rajaava piikkilanka-aita.
**Laidun** on tavallisesti ulkoilmassa oleva aidattu alue, jolla karja laiduntaa.

Suomessa tavallisimpia laiduntavia kotieläimiä ovat lammas, nauta, hevonen ja vuohi. Jonkin verran laidunnetaan myös poroja ja muita pieniä hirvieläimiä sekä biisoneita ja strutseja.

Laitumella on oltava riittävästi ruokaa, eli ruohoa ja puuvartisia kasveja, ja raikasta juomavettä. Suolaa tai nuolukivi on myös oltava. Laitumen eläinmäärä riippuu monista seikoista, kuten laitumen koosta, maaperän rakenteesta, kesän sateisuudesta ja niin edelleen. Tavallinen sääntö on, että lehmä vasikoineen tai viisi uuhta karitsoineen vaatii vähintään kahden hehtaarin laitumen. Kuiva keto kuivana kesänä ei kuitenkaan pysty elättämään tällaista eläinmäärää, jolloin laidunta on joko suurennettava, eläimiä vähennettävä, siirryttävä keinoruokintaan tai ne on siirrettävä uudelle laitumelle, kunnes ravintoa on jälleen riittävästi tarjolla.

Saaristossa eläimet vietiin kesäksi saareen, missä ne saivat olla koko kesän, jos saari oli riittävän suuri. Pienillä saarilla eläimiä jouduttiin siirtämään useasti kesän kuluessa. Siirtämisiin käytettiin leveäpohjaista venettä, jota liikutettiin soutamalla tai hinattiin soutuveneellä ennen moottorien käyttööntuloa. Lampaat pysyivät saaressa, mutta lehmät ja hevoset uivat naapurisaareen, jos ravinto loppui. Eläimet joivat sadevettä lätäköistä ja merivettä.

Metsälaiduntaminen oli Suomessa yleistä vielä 1900-luvun puolivälin aikoihin. Tavallisesti metsälaidun ympäröitiin puihin kiinnitetyllä piikkilangalla tai puunrungoista rakennetulla riukuaidalla. Entisinä aikoina ei tehty lainkaan aitaa, vaan karjalaumoja paimensivat paimenet. Paimenet olivat tavallisesti poikia tai tyttöjä, tai hieman yksinkertaisia aikuisia.

Nykyisin monet laitumet ovat maisemalaitumia, joilla eläimet pitävät avoimina perinnebiotooppeja ja -maisemia. Perinnebiotoopeilla laidunnettaessa niiden säilyminen luonnontilassa edellyttää, että karja ei saa lisäruokintaa, koska tämä johtaa perinnebiotoopin rehevöitymiseen ja lajiston muuttumiseen. Parsinavetoissa pidettävien lypsykarjan ja hiehojen osalta eläinsuojelulainsäädäntö edellyttää, että niiden tulee kesällä päästä laitumelle tai vastaavaan paikkaan vähintään 90 päivää vuodessa. Niinpä varsinkin lypsylehmiä näkee vielä myös peltolaitumilla.

Katso myös
----------

* Sähköaita

Lähteet
-------

* Lindgren, Leif: *Saariston laitumet*. Metsähallitus ja Edita Oy, 2000. ISBN 951-37-2968-0.
* Laidunnusopas (Arkistoitu – Internet Archive)
* Kun laiduntaminen ei onnistu. Vaihtoehtoina jaloittelutarha (pdf) Oulun maaseutukeskus.  Arkistoitu 3.7.2015. Viitattu 11.7.2009.

Aiheesta muualla
----------------

* Kuvia tai muita tiedostoja aiheesta **Laidun** Wikimedia Commonsissa
**Can Kim "CK" Hua** (s. 7. heinäkuuta, Vietnam) on vietnamilaissyntyinen yhdysvaltalainen pokeriammattilainen. Can Kim Hua on yksi tämän hetken aktiivisimmista turnauspelaajista, joka on 2000-luvulla ollut rahasijoilla yli sadassa turnauksessa. 

Elokuussa 2002 Can Kim Hua oli World Poker Tourin ensimmäisellä kaudella Legens of Poker -turnauksen viides. Samalla sijalla hän oli seuraavalla WPT-kaudella World Poker Openissa. Lokakuussa 2006 hän saavutti kolmannen kerran WPT:n finaalipöydän ollen kuudes Festa Al Lagon turnauksessa. 

World Series of Pokerissa (WSOP) Hua on parhaimmillaan ollut neljäs vuonna 2005 1 500 dollarin no limit hold'em -turnauksessa. Allen Cunninghamin voittamassa kisassa Hua ansaitsi 200 395 dollaria. 

Can Kim Huan toistaiseksi arvokkain turnausvoitto on Borgata Poker Openin ykköstila syyskuulta 2004. Ykköspalkinto oli 192 030 dollaria. Saman vuoden helmikuussa hän voitti L. A. Poker Classicissa ja ansaitsi 184 815 dollaria. Molemmat olivat 1 500 dollarin sisäänoston no limit hold'em -turnauksia.

Elokuussa 2007 Can Kim Huan pokeriuran turnausansiot ylittivät 2,4 miljoonaa dollaria.

Lähteet
-------

1. ↑   : Can Kim Hua WSOP player profile World Series of Poker. Viitattu 10. elokuuta 2007.
2. ↑   : Profile: Can Kim Hua World Poker Tour. Viitattu 23. maaliskuuta 2007.
3. ↑   : Can Kim Hua PokerPages.com.  Arkistoitu 2.3.2007. Viitattu 23. maaliskuuta 2007.
4. ↑   : Can Kim Hua stats The Hendon Mob. Viitattu 10. elokuuta 2007.

Aiheesta muualla
----------------

* Can Kim Hua The Hendon Mob Poker Databasessa (englanniksi)
**Timo Roppola** (s. 8. marraskuuta 1956 Pietarsaari) on suomalainen ammattiyhdistyspoliitikko, joka edustaa nykyisin Suomen Sosialidemokraattista Puoluetta ja työskentelee Metalliliiton teollisuuspoliittisena sihteerinä.

Timo Roppola syntyi työläisperheeseen Pietarsaaressa. Perhe muutti Helsinkiin vuonna 1974. Timon isä Leo Roppola vaikutti Suomen kommunistisessa puolueessa ja sen enemmistösiivessä, joiden piirissä myös Timo Roppola aloitti poliittisen toimintansa. Timo Roppola valittiin vuonna 1977 Suomen Demokraattisen Nuorisoliiton ammattikoululaissihteeriksi ja hieman myöhemmin SAK:n nuorisotoimitsijaksi (1977–1986).

1980-luvulla Timo Roppola lukeutui kirveslinjana tunnettuun SKP:n enemmistön siipeen, joka halusi erottaa "taistolaisen" opposition puolueesta. Puolueen hajottua Roppola palkattiin vuonna 1986 sen ay-sihteeriksi. Hän jatkoi toimessa puolueen lakkauttamiseen asti ja liittyi tämän jälkeen perustettuun Vasemmistoliittoon. Roppola työskenteli 1990-luvun alun Vasemmistoliiton eri tehtävissä ja vuodesta 1997 SAK:n järjestösihteerinä. Vuonna 2000 Roppola siirtyi Metalliliiton yhteiskuntasihteeriksi. Kesällä 2008 hän siirtyi yhteiskuntasuhteiden sihteerin paikalta liiton hallinnon projektitehtäviin ja myöhemmin hän aloitti liiton teollisuuspoliittisena sihteerinä.

Alkuvuodesta 2005 Roppola kirjoitti yhdessä Matti Viialaisen kanssa SDP:n ja Vasemmistoliiton yhdistymistä esittäneen muistion, jota levitettiin vasemmistoliittolaisille ay-vaikuttajille. Muistiossa ei ilmoitettu sen laatijoiden nimiä, mutta kirjoittajat paljastuivat pian. Vasemmistoliiton puoluehallitus käsitteli huomiota herättänyttä kannanottoa helmikuun puolivälissä ja totesi, ettei yhdistymiselle ollut asiallisia perusteita. Myös SAK:n hallituksen vasemmistoryhmä irtisanoutui muistion sisällöstä. Muistion takana olleet perustivat samoihin aikoihin Vasemmisto yhteen -yhdistyksen, jonka puheenjohtajana toimi Viialainen ja varapuheenjohtajana Roppola.

Roppola erosi Vasemmistoliitosta maaliskuussa 2006 ja liittyi SDP:hen. Ero toteutui pian puheenjohtaja Suvi-Anne Siimeksen eroilmoituksen jälkeen ja Siimeksen tavoin Roppola ilmoitti eronsa syyksi Vasemmistoliiton "änkyrät", joihin Roppola luki muun muassa Esko-Juhani Tennilän ja Esko Seppäsen. Roppola kehotti Uutispäivä Demarin haastattelussa marraskuussa 2006 kaikkia "kunnon vasemmistoliittolaisia" seuraamaan esimerkkiään.

Lähteet
-------

1. 1 2 3 4  SKP:n viimeinen ay-sihteeri yhdistää nyt teollisuusliittoja (Uutispäivä Demari 8.11.2006) linkki
2. 1 2  Roppola, Timo *metalliliitto.fi*. Metallityöväen Liitto.  Arkistoitu 5.3.2016. Viitattu 16.4.2013.
3. ↑  Yle Uutiset: Metalliliitto järjesteli uusiksi viestintäyksikkönsä *yle.fi*.  13.6.2008. Yleisradio. Viitattu 16.4.2013.
4. 1 2  Muistio ehdottaa vasemmistopuolueiden yhdistämistä (Verkkouutiset 2.2.2005) linkki
5. ↑  Vasemmistoliitto ei näe perusteita yhdistämiselle (Verkkouutiset 16.2.2005) linkki
6. ↑  Yhteystiedot (www.vasemmistoyhteen.fi 2005) linkki
Tansanian passi, jota maan kansalaiset voivat hakea
**Tansanian kansalaisuus** on laillinen suhde yksittäisen henkilön ja Tansanian yhdistyneen tasavallan välillä. Maassa noudatetaan lähtökohtaisesti ius soli -periaatetta.

Kansalaisuuden saaminen syntymällä
----------------------------------

Syntyperäisiä Tansanian kansalaisia ovat kaikki sellaiset henkilöt, jotka ovat syntyneet Tansanian maaperällä joko 26. huhtikuuta 1964, tai sen jälkeen. Myös henkilöt, jotka olivat tätä ennen Tanganjikan tai Sansibarin kansalaisia ovat syntyperäisiä tansanialaisia. Poikkeuksena ovat sellaiset henkilöt, joiden isällä on diplomaattinen koskemattomuus lapsen syntyessä tai molemmat vanhemmat ovat vihollisvaltion kansalaisia ja lapsi syntyy vihollisen miehittämällä alueella.

Myös sellaiset henkilöt, joiden vanhemmista vähintään yksi on lapsen syntyessä Tanzanian kansalainen, ovat automaattisesti Tansanian kansalaisia.

Kansalaisuuden saaminen hakemuksella
------------------------------------

Hakemuksen perusteella Tansanian kansalaisuus voidaan myöntää sellaiselle henkilölle, joka täyttää seuraavat ehdot:

* asunut ennen hakemuksen jättämistä väh. vuoden Tansaniassa yhtäjaksoisesti
* viimeisen 10 vuoden aikana asunut todistettavasti Tansaniassa vähintään 7 vuotta
* osaa tyydyttävästi joko swahilia tai englantia
* on todettu hyvämaineiseksi
* pystyy potentiaalisesti osallistumaan maan taloudelliseen, tieteelliseen kehittämiseen tai kulttuurisosiaaliseen hyvinvointiin
* osoittaa aikomusta asettua pysyvästi Tansaniaan

Kansalaisuushakemus täytää sen alueen viranomaisille, jonka alueella hakija asuu. Lisäksi hakijan tulee julkaista aikomuksensa hakea kansalaisuutta vähintään kahdesti peräkkäin jossain päivittäisessä tansanialaisessa lehdessä (englannin- tai swahilinkielinen). Mikäli hakijalle myönnetään kansalaisuus, hänen täytyy vannoa uskollisuudenvala.

Kaksoiskansalaisuus
-------------------

Tansania ei tunnusta kaksoiskansalaisuutta. Sen sallimisesta on kuitenkin käyty keskustelua, sillä kaksoiskansalaisuuden avulla tansanialaisten diaspora pystyisi osallistumaan maan taloudelliseen kasvuun paremmin esim. omistamalla kiinteistöjä.

Lähteet
-------

* Manby, Bronwen (2016): *Citizenship Law in Africa*, African Minds, Kapkaupunki, ISBN 978-1-928331-13-1 (englanniksi).
* Nalule, Caroline & Nambooze, Anna (2020): *Report on Citizenship Law: Tanzania*, European University Institute, Badia Fiesolana (englanniksi).

### Viitteet

1. ↑  Nalule & Nambooze (2020): s. 12
2. ↑  Manby (2016): s. 56
3. ↑  3.0 Citizenship by Naturalization *Tanzania Immigration Department*.  2023. Viitattu 5.10.2023. (englanniksi)
4. ↑  Nalule & Nambooze (2020): s. 13–14
5. ↑  Frequently Asked Question - FAQ *Ministry of Foreign Affairs and East African Cooperation*.  2023. Viitattu 5.10.2023. (englanniksi)
6. ↑  What Tanzania's position on dual citizenship means *The Citizen*.  16.5.2023. Viitattu 5.10.2023. (englanniksi)
**David E. Singer** on yhdysvaltalainen pokeriammattilainen. 

Singer aloitti pokeriammattilaisuransa vuonna 1996. Tätä ennen työskenteli jonkin aikaa asianajajana voittoa tavoittelemattomassa ympäristöjärjestössä. Uransa alkuvuodet Singer pelasi pääosin seitsemän kortin avopokeria, mutta alkoi 2000-luvulla pelata myös no limit texas hold'em -turnauksia.

Singerillä on World Series of Pokerista (WSOP) useita finaalipöytäsijoituksia. Ensimmäisen, toistaiseksi ainoan, rannekkeensa hän voitti vuonna 2008 1 500 dollarin pot limit hold'em -turnauksesta, jonka ykköspalkinto oli 214 131 dollaria. Hän on myös ollut kahdesti WSOP:ssa toinen ($ 1,000 Limit 7 Card Stud Hi/Lo vuonna 1983 ja $ 1,000 Seven-Card Razz vuonna 1984). Vuonna 2006 Singer oli 50 000 dollarin sisäänoston arvostetussa H.O.R.S.E.-turnauksessa kuudes ja ansaitsi 411 480 dollaria. Hän uusi H.O.R.S.E.-sijoituksensa seuraavana vuonna voittaen 337 440 dollaria. WSOP:n pääturnauksessa Singer on parhaimmillaan ollut yhdeksäs (vuonna 2003).

World Poker Tourilla (WPT) Singer oli Pokerstars.com Caribbean Adventure -turnauksessa tammikuussa 2006 kolmas ansaiten 436 200 dollaria. Borgata Poker Openissa 2005 hän oli kuudes, palkintosumma oli 249 775 dollaria.

Singerin voitti The Mirage Poker Showdownin $ 7,500 Heads Up No Limit Hold'em -turnauksen ykköstilan toukokuussa 2006. Singer voitti lopun kaksinpelissä Eli Elezran ja ansaitsi 232 800 dollaria. Uransa toistaiseksi arvokkaimman voiton hän otti Caesars Palace Classicin 9800 dollarin pääturnauksessa lokakuussa 2007, jonka ykköstilasta hän ansaitsi miljoona dollaria. Joulukuussa 2007 hän oli toinen 2007 Vegas Open - NPL:n pääturnauksessa.

David Singer edustaa Full Tilt Poker -nettipokerihuonetta. Kesäkuussa 2008 hänen pokeriuransa turnausansiot ylittivät 4,0 miljoonaa dollaria.

Lähteet
-------

1. ↑ . Tieto on haettu Wikidatasta.
2. ↑   : David Singer WSOP player profile World Series of Poker. Viitattu 6. kesäkuuta 2008.
3. ↑   : David Singer stats The Hendon Mob. Viitattu 6. kesäkuuta 2008.

Aiheesta muualla
----------------

* Singerin sivu Full Tilt Pokerilla (Arkistoitu – Internet Archive)
* David Singer The Hendon Mob Poker Databasessa (englanniksi)
*Tämä artikkeli käsittelee Oulujoen suiston saarta. Myös Kemissä on Kiikeli-niminen saari.*
Kiikeli

|  |  |
| --- | --- |
| Muut nimet | 
Kiikelinsaari |
| Sijainti | 
65°00.806′N, 025°27.531′E, OuluSuomi |
| Pinta-ala | 
0,033 km² |

Väestö| Asutuskeskukset | 
Kiikelinranta |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Kiikelin saarta 1990-luvun alussa ennen Meritullin alueen rakentamista.
**Kiikeli** on saari Oulujoen suiston etelärannalla Oulun Kauppatorin rannassa. Se sijaitsee Oulun kaupunginkirjaston ja Oulun kaupunginteatterin päärakennusten eteläpuolella Meritullin osa-alueella Pokkisen kaupunginosassa.

Saaressa sijaitsee nykyisin Kiikelinrannan asuinalue sekä vuonna 1999 perustettu Meritullin venesatama. Venesatamaan johtaa Kiikelinsilta-niminen katu. Saaren pohjoisosa sekä sen pohjoispuolella sijaitseva Elban pikkusaari ovat Kiikelinpuistoa, joka valittiin Vuoden ympäristörakenteeksi 2002. Kiikelinsaarta ja mannerta erottava kanava on ruopattu Kiikelinrannan asuinalueen rakennustöiden yhteydessä 1900-luvun lopulla.

Aiemmin Kiikelissä sijaitsi Oulun Merenkävijäin ja Oulun Purjehdusseuran purjehduskeskus. Purjehduskeskuksen venehalli veneineen tuhoutui tulipalossa vuonna 1972. Venehalli oli rakennettu saarelle vuonna 1960. Saarella on sijainnut myös kaupungin omistama, vuonna 1889 käyttöön otettu höyrykonekäyttöinen sähkövoimalaitos, joka tuotti sähköä kaupungin katuvalaistukseen.

Kiikelin saaren rannasta on löydetty 1600–1700-lukujen vaihteessa uponnut laivanhylky, niin sanottu Kiikelin hylky.

Keväällä 2007 Kiikeli nousi otsikoihin Oulun kaupungin Teknisen lautakunnan ilmoitettua kaavailuistaan sulkea saarella sijaitseva julkinen Kiikelipuisto kesäaikana lähinnä viikonloppuöiksi. Hanke herätti laajaa keskustelua lehdistössä ja Internetin keskustelupalstoilla. Kiikeli on nykyäänkin tunnettu nuorten ajanviettopaikkana.

Lähteet
-------

1. ↑  Saarinen, Sirkka: Vuoden 2002 ympäristörakenne: Kiikelinpuisto Oulussa.  *Betoni-lehti*, 2002, nro 4. Helsinki:  Betoniteollisuus ry. Artikkelin verkkoversio (pdf). Viitattu 6.8.2014.  (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Kiikeli** Wikimedia Commonsissa
Steve Largent
**Steven Michael "Steve" Largent** (s. 28. syyskuuta 1954 Tulsa, Oklahoma) on entinen amerikkalaisen jalkapallon pelaaja, josta sittemmin tuli republikaanisen puolueen poliitikko. 

Largent pelasi Tulsan yliopistossa ja sai NFL-varauksensa vuonna 1976. Hän pelasi koko ammattilaisuransa (1976–1989) Seattle Seahawks -seurassa. Hän oli seitsenkertainen Pro Bowl -pelaaja ja sai vuonna 1988 Walter Payton Man of the Year Awardin. Hänet valittiin 1980-luvun vuosikymmenjoukkueeseen, ja hänen Seahawks-pelipaitansa numero (80) on jäädytetty.

Largent kelpuutettiin Pro Football Hall of Fameen vuonna 1995. Hän suoritti aikoinaan yliopistotutkinnon aineenaan biologia.

Largent istui Yhdysvaltain edustajainhuoneen republikaanisena jäsenenä vuosina 1994–2002. Vuonna 2002 hän oli ehdolla Oklahoman kuvernööriksi, mutta hävisi demokraattipuolueen Brad Henrylle. Largentilla on vaimonsa Terryn kanssa neljä lasta: Casie, Kyle, Kelly ja Kramer.

Lähteet
-------

1. ↑  U.S. Representative Steve Largent (Arkistoitu – Internet Archive)

Aiheesta muualla
----------------

* Pro-football-reference.com (englanniksi)
* Pro Football Hall of Fame (englanniksi)
* On the Issues: Steve Largentin poliittisia kantoja (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* US Congress

 |

 |
**Hugo Sebastiano Vasquez** (s. 5. helmikuuta 1978 Caracas, Venezuela) on venezuelalainen näyttelijä, joka tunnetaan parhaiten telenovelasta *Tuhkimotarina* (*Mi Gorda Bella*) *Jordi Rosalesin* roolista. Vasquezilla on ollut muutamia sivurooleja eteläamerikkalaisissa elokuvissa.

Vasquez meni kihloihin floridalaisen Elizabeth Hintonin kanssa. Vasquez ja Hinton erosivat parin vuoden yhdessäelon jälkeen. Myöhemmin Vasquez meni naimisiin argentiinalaisen Julieta Carreñon kanssa. Carreño ja Vasquez saivat tyttövauvan toukokuussa 2007.

Lapsuus
-------

Vasquezin äiti Natalie Lazaro de Vasquez oli kotoisin Brasiliasta mutta ollessaan raskaana, (odottaessaan Hugoa) hän muutti Venezuelaan. Hugon isä oli kotoisin Venezuelasta. Vasquez aloitti näyttelemisen 9-vuotiaana. Lapsena Vasquez asui Venezuelassa, mutta lähti aikuisena opiskelemaan näyttelemistä, hän opiskeli New Yorkissa, Saksassa ja Kolumbiassa*lähde?*, ja muutti sitten takaisin Venezuelaan.

Lähteet
-------

1. ↑   (Arkistoitu – Internet Archive)
2. ↑  Machuca credits NY Times

Aiheesta muualla
----------------

* 
* Biografia (Arkistoitu – Internet Archive) (espanjaksi)
Giueseppe Gené
**Giuseppe Gené** (9. joulukuuta 1780 Turbigo, Lombardia – 14. heinäkuuta 1847 Torino) oli italialainen luonnontieteilijä.

Gené opiskeli Pavian yliopistossa. Hän kirjoitti suuren määrän tieteellisiä artikkeleita, etupäässä entomologiasta. 1828 hänet nimitettiin yliopiston apulaislehtoriksi. Seuraavana vuonna hän matkusti Unkariin tutkimaan hyönteisiä. Vuosina 1833–1838 hän teki neljä hyönteisten keruumatkaa Sardiniaan.

1830 Genéstä Franco Andrea Bonellin seuraaja Torinon yliopiston eläintieteen professorina ja Kuninkaallisen eläinmuseon johtajana.

Gené nimesi ja kuvaili linnuista muun muassa välimerenhaukan (*Falco eleonora*). Hänen kunniakseen on nimetty kaitanokkalokki (*Larus genei*).

Teoksia
-------

* *De quibusdam insectis Sardiniae novis aut minus cognitis. Fascicle 2. Mem. R. Accad. Sci. Torino (2)1: 43-84 (1839)*
* *Dei pregiudizi popolari intorno agli animali. Con note e biografia per Michele Lessona (1869).*

Lähteet
-------

1. ↑  Giuseppe Gené; (Arkistoitu – Internet Archive) luettu 15.2.2009; eri lähteissä on annettu myös syntymäaika 7.12.1800


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Vatikaani

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* IdRef
	+ 2

 |

 |
**Ladislav Kohn** (s. 4. maaliskuuta 1975 Uherské Hradiště, Tšekkoslovakia) on tšekkiläinen entinen jääkiekkohyökkääjä. Hän pelasi urallaan 18 vuotta kestäneellä ammattilaisurallaan NHL-liigassa ja Suomessa, Venäjällä, Tšekissä sekä Sveitsissä.

Pelaajaura
----------

Kaudella 1993–1994 hän pelasi Kanadan junioriliigaa WHL:ää Brandonin ja Swift Currentin joukkueissa. Junioriliigakausia kertyi Kohnille kaksi, kunnes siirtyi Calgary Flamesin NHL-joukkueen organisaatioon. Hän ei saanut joukkueestaan vakiopaikkaa, joten hän siirtyi Toronto Maple Leafsiin ja pelasi siellä yhden kauden. Sen jälkeen Kohn pelasi vielä Anaheimissa, ja Atlantassa, kunnes saapui Suomeen, ja Espoo Bluesiin. Yhden Blues-vuoden jälkeen, Kohn palasi NHL:ään, mutta palasi Bluesin paitaan kaudelle 2003–2004. Keväällä 2004 Kohn vastasi maalinteosta lähes yksin Jan Čalounin lähdön jälkeen. Kohn teki keväällä 2005 kahden vuoden jatkosopimuksen Bluesin kanssa.

Maaliskuussa 2007 Kohn teki espoolaista jääkiekkohistoriaa tehdessään Bluesille sadannen runkosarjamaalinsa virallisissa otteluissa. Näin Kohn ohitti Joonas Jääskeläisen, jonka aikaisempi ennätys oli 99 maalia runkosarjassa. Kausi 2006–2007 jäi Kohnin viimeiseksi Bluesissa, sillä hän teki kesäkuussa vuoden sopimuksen venäläisen TsSKA Moskovan kanssa. Kauden jälkeen hän siirtyi toiseen venäläisseuraan, Neftehimik Nižnekamskiin. Pelattuaan kauden Neftehimikissä, Kohn siirtyi pelaamaan kotimaahansa ensimmäisen kerran 16 vuoteen. Hän teki vuonna 2009 sopimuksen Tšekin Extraligassa pelaavan HC Ocelaři Třinecin kanssa.

Ensimmäisellä kaudellaan Třinecissä Kohn teki 54 pistettä 51 ottelussa ja oli koko liigan kolmanneksi paras pistemies. Seuraavalla kaudella Kohnin pisteet tippuivat runkosarjassa, mutta pudotuspeleissä hän teki 18 ottelussa 15 pistettä ja oli auttamassa joukkuettaan Tšekin mestaruuteen. Kohn vapautettiin sopimuksestaan tammikuussa 2012 kesken kolmannen Třinec-kauden. Hän siirtyi saman tien Sveitsin NLA:n HC Ambrì-Piottaan. Sveitsissä Kohn pelasi vain kauden loppuun ja siirtyi seuraavaksi kaudeksi lainasopimuksella takaisin Extraliigaan České Budějovice riveihin. Kohn päätti uransa kauden 2012–2013 päätteeksi.

Saavutukset
-----------

Alle 18-vuotiaiden EM-pronssi 1993. Pelannut yhdet 20-vuotiaiden MM-kisat 1995.

Lähteet
-------

* Ladislav Kohn *Elite Prospects*. Everysport Media Group AB.  (englanniksi)

### Viitteet

1. ↑  Ladislav Kohn Venäjälle  7. kesäkuuta 2007. Jatkoaika.com. Viitattu 15. kesäkuuta 2007.
2. ↑  Pettersson, Robert: Han kan dyka upp i Sverige *Hockeysverige.se*.  13.8.2009. Viitattu 6.8.2011. (ruotsiksi)
3. ↑  Czech: 2009-2010 *eliteprospects.com*. Viitattu 6.8.2011. (englanniksi)
4. ↑  A Ladislav Kohn l'ottava licenza  19.1.2012. HCAP.  Arkistoitu 21.1.2012. Viitattu 21.1.2012. (italiaksi)

Aiheesta muualla
----------------

* Kuvia tai muita tiedostoja aiheesta **Ladislav Kohn** Wikimedia Commonsissa

* Ladislav Kohn jatkoaika.com:issa
Hermann Minkowski
**Hermann Minkowski** (22. kesäkuuta 1864 – 12. tammikuuta 1909) oli saksalainen matemaatikko. Minkowski oli erityisesti geometrian tutkija, joka sovelsi geometrian menetelmiä monille eri aloille, kuten lukuteoriaan. Minkowskin ajatuksilla neliulotteisesta aika-avaruudesta oli merkittävä vaikutus Einsteinin suhteellisuusteoriaan.

Elämä
-----

Minkowski syntyi Kaunasissa, Liettuassa perheeseen, jolla on saksalainen, puolalainen ja juutalainen tausta vuonna 1864. Minkowski valmistui tohtoriksi Königsbergissä vuonna 1885.

### Kuolema ja kunnianosoitukset

Minkowski kuoli äkillisesti umpilisäkkeentulehdukseen Göttingenissä. Asteroidi 12493 Minkowski on nimetty Minkowskin mukaan.

Lähteet
-------

* astro.utu.fi: Minkowski, Hermann (1864-1909)

### Viitteet

1. ↑  Hermann Minkowski


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Australia
* Alankomaat
* Puola
* Portugali

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |
Aksubajevon piiri Tatarstanin kartalla.
**Aksubajevon** eli **Aqsubayn piiri** (ven. Аксубаевский район, *Aksubajevski raion*, tataariksi Аксубай районы, *Aqsubay rayonı*) on paikallinen itsehallintoalue Tatarstanin tasavallassa Venäjällä. Se sijaitsee tasavallan eteläosassa. Vuonna 1930 perustetun piirin pinta-ala on 1 440 neliökilometriä ja asukkaita on 32 200 henkeä (vuonna 2009).

Piirin hallinnollinen keskus on Aksubajevon kaupunkimainen taajama. Sen lisäksi siihen kuuluu 20 maalaiskuntaa: Balovo (keskupaikka Novoje Uzejevo), Jemelkino, Karasa, Krivoozerki, Mjud, Novaja Kiremet, Novoje Aksubajevo, Novoje Ibraikino, Savruši (keskupaikka Staryje Savruši), Staraja Kiremet, Staroje Ibraikino, Staroje Ilderjakovo, Staroje Timoškino, Staroje Uzejevo, Staryi Tatarski Adam, Staryje Kijazly, Štšerben, Suntšelejevo, Trudoljubovo ja Urmandejevo (keskupaikka Savgatševo).

Seutu kuuluu metsäarovyöhykkeeseen. Pinnanmuodostukseltaan se on pienten jokilaaksojen halkomaa tasankoa. Suurimmat joet ovat Bolšaja ja Malaja Sultša. Metsät muodostavat 21 % pinta-alasta. Hyötykaivannaisia ovat hiekkakikivi, savi, turve, merkeli, kalkkikivi, öljy ja bitumi. Piirikeskuksesta on 210 kilometriä matkaa tasavallan pääkaupunkiin Kazaniin.

Väestöstä 44,3 % on tšuvasseja, 38,5 % tataareja ja 16,5 % venäläisiä.

Tärkein elinkeino on maatalous, joka on keskittynyt maidon ja lihan tuotantoon. Lisäksi viljellään ruista, vehnää, kauraa, sokerijuurikasta ja perunaa. Seudulla on myös öljy-, metsä- ja elintarviketeollisuutta.

Piirissä toimii neljä kansanteatteria, tanssiyhtye, tšuvassilainen folkloreyhtye *Ujav* sekä tataarien, tšuvassien ja venäläisten kansalliset kulttuurikeskukset. Alueella on 3 kirkkoa ja 23 moskeijaa. Nähtävyyksiä ovat kotiseutumuseo sekä kirjailijoille Hasan Tufanille ja Gaziz Kašapoville omistetut museot.

Lähteet
-------

1. ↑  Tatarstanstat *tatstat.ru*.  Arkistoitu 1.9.2009. Viitattu 28.5.2009. (venäjäksi)

Aiheesta muualla
----------------

* Aksubajevon piirin sivusto[vanhentunut linkki] (venäjäksi)

Tatarstanin piirit ja *kaupunkipiirit*
Agryz •
Aksubajevo •
Aktanyš •
Aleksejevskoje •
Alkejevo •
Almetjevsk •
Apastovo •
Arsk •
Atja •
Aznakajevo •
Baltasi •
Bavly •
Bugulma •
Buinsk •
Drožžanoje •
Jelabuga •
Jutaza •
Kaibitsy •
*Kazan* •
Kamskoje-Ustje •
Kukmor •
Laiševo •
Leninogorsk •
Mamadyš •
Mendelejevsk •
Menzelinsk •
Musljumovo •
*Naberežnyje Tšelny* •
Nižnekamsk •
Novošešminsk •
Nurlat •
Pestretsy •
Rybnaja Sloboda •
Saby •
Sarmanovo •
Spas •
Tetjuši •
Tjuljatši •
Tšeremšan •
Tšistopol •
Tukai •
Verhi Uslon •
Vysokaja Gora •
Zainsk •
Zelenodolsk
**Dún Laoghaire** on Irlannin kaupunki Dublinin metropolialueella Dún Laoghaire–Rathdownin hallinnollisessa kreivikunnassa. Se sijaitsee Dublinin kaakkoispuolella Irlanninmeren rannikolla.

Hallinnollisesti Dún Laoghaire ei muodosta itsenäistä kaupunkia, vaan sitä hallinnoi kreivikunnan valtuusto. Alueen 11 vaalipiirin (Dún Laoghaire-East Central, -Glasthule, -Glenageary, -Monkstown Farm, -Mount Town, -Sallynoggin East, -Sallynoggin South, -Sallynoggin West, -Sandycove, -Salthill, ja -West Central) yhteenlaskettu väkiluku on 24 530 asukasta (vuonna 2011) ja pinta-ala 6,24 neliökilometriä.

Dún Laoghaire on paikkakunnan iirinkielinen nimi, eikä sillä ole englanninkielistä nimeä. Ennen Irlannin itsenäisyyttä kaupungin nimi oli *Kingstown*.

Lähteet
-------

1. 1 2 3  Population of each province, county, city, urban area, rural area and electoral division, 2006 and 2011 Central Statistics Office. Viitattu 24.12.2016.

Aiheesta muualla
----------------

* Kuvia tai muita tiedostoja aiheesta **Dún Laoghaire** Wikimedia Commonsissa
**John Vickery** (s. 4. marraskuuta 1950 Alameda, Kalifornia) on yhdysvaltalainen näyttelijä.

Televisiosarjassa *Babylon 5* Vickery esitti hahmoja Neroon ja Mr. Welles. Hän on myös näytellyt Gul Rusotia kolmessa *Star Trek: Deep Space Nine* -sarjan jaksossa.

*Leijonakuningas*-elokuvan Broadway-musikaaliversiossa Vickery näytteli Scaria. Muita Broadway-näytelmiä, joissa Vickery on esiintynyt, ovat muun muassa *The Sisters Rosenweig*, *The Real Thing* ja *Eminent Domain*.

Lähteet
-------

1. 1 2  John Vickery Biography (1950-) *Film Reference*. Viitattu 3.7.2009. (englanniksi)
2. ↑  Boehm, Mike: The Face of Scar *Los Angeles Times*.  18.10.2000. Viitattu 3.7.2009. (englanniksi)
3. ↑  John Vickery *Internet Broadway Database*.  2009. The Broadway League. Viitattu 3.7.2009. (englanniksi)

Aiheesta muualla
----------------

* John Vickery Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Yhdysvallat

 |
|  |
| Taiteenala | 
* MusicBrainz

 |

 |
**Katalin Cseh** (s. 29. kesäkuuta 1988) on kanadalaissyntyinen unkarilainen lääkäri ja poliitikko, joka toimii maansa meppinä. Hän edustaa Momentum-puoluetta.

Tausta ja yksityiselämä
-----------------------

Cseh syntyi vuonna 1988 Montrealissa. Hän viimeisteli lukio-opintonsa Budapestissa. Vuonna 2014 hän valmistui lääketieteen tohtoriksi Semmelweis-yliopistosta erikoisalanaan gynekologia..

Valmistuttuaan hän oli aluksi töissä sairaaloissa Barcelonassa ja Rio de Janeirossa. Sittemmin hän toimi tutkimusavustajana Semmelweisissa ja Erasmus-yliopistossa.

Poliittinen ura
---------------

Vuonna 2017 Cseh oli mukana perustamassa Momentum-puoluetta. Vuoden 2019 EU-vaaleissa Cseh oli puolueen listan kärkiehdokas. Toisena listalla oli Anna Júlia Donáth. Molemmat tulivat valituiksi ainoina puolueensa edustajina..

EU-parlamentissa Cseh istuu ulkoasiainvaliokunnassa ja ihmisoikeusvaliokunnassa.

Heinäkuussa 2020 Cseh oli mukana laittamassa alulle yhdessä Hilde Vautmansin kanssa avoimen kirjeen, jossa kehotettiin EU:ta asettamaan pakotteita kiinalaisille poliitikoille, jotka ovat osallisia Xinjiangin ihmisoikeusrikkomuksia.. Cseh uskoi tämän ja hänen jäsenyytensä ihmisoikeusvaliokunnassa johtavan siihen, että Kiina lisäisi hänet mustalle listalleen ja julistaisi hänet *persona non grataksi*.

Myöhemmin samassa kuussa Cseh ilmoitti vastaavansa Unkarin terveysviranomaisten kutsuun ja palasi lääkäriksi Unkariin hoitamaan koronasta kärsiviä potilaita.

Cseh on kritisoinut kovasanaisesti Unkarin pääministeri Viktor Orbánia ja pyrkinyt vetoamaan etenkin nuoriin äänestäjiin.

Lähteet
-------

1. ↑  Curriculum vitae | Katalin CSEH | MEPs | European Parliament *www.europarl.europa.eu*. Viitattu 23.4.2021. (englanniksi)
2. 1 2  European Parliament Elections 2019: Ones to watch (pdf)  2019. DeHavilland.  Arkistoitu 24.4.2019. Viitattu 24.4.2021. (englanniksi)
3. ↑  Momentum: Hogy egyedül mi növekedünk, az már önmagában győzelem *hvg.hu*.  6.9.2017. Viitattu 23.4.2021. (unkariksi)
4. ↑  Boros Juli: Két női listavezetővel indul az EP-választáson a Momentum *444*.  22.12.2018. Viitattu 23.4.2021.
5. ↑  Európai parlamenti képviselők választása 2019 - mandátumok  2019. valasztas.hu. Viitattu 24.4.2021. (unkariksi)
6. ↑  Katalin CSEH - VoteWatch Europe *www.votewatch.eu*. Viitattu 23.4.2021. (englanniksi)
7. ↑  EU must sanction Chinese leaders involved in Uighur oppression, say legislators *POLITICO*.  24.7.2020. Viitattu 23.4.2021. (englanniksi)
8. ↑  Momentum MEP Katalin Cseh Banned from China? *Hungary Today*.  25.3.2021. Viitattu 23.4.2021. (englanniksi)
9. ↑  Katalin Cseh: Working on the frontlines of both COVID-19 and European politics *ALDE Party*. Viitattu 23.4.2021. (englanniksi)
10. ↑  20 MEPs to watch in 2020 *POLITICO*.  13.1.2020. Viitattu 23.4.2021. (englanniksi)
**Olavi Johannes Ouvinen** (10. joulukuuta 1926 Viipuri – 6. helmikuuta 1990 Helsinki) oli suomalainen nyrkkeilijä.

Ouvinen edusti Suomea Lontoon 1948 olympialaisten kääpiösarjassa (alle 54 kg). Hän voitti tanskalaisen Erik Thastumin tuomariäänin 3–0 mutta hävisi irlantilaiselle Willie Lenihanille pistein 0–3.

Seuratasolla Ouvinen edusti Viipurin Tovereita, Helsingin Tarmoa ja Helsingin Nyrkkeilijöitä. Hän voitti Suomen mestaruuden kärpässarjassa vuosina 1945–1946  sekä kääpiösarjassa vuosina 1944 ja 1947–1949.

Ouvinen otteli amatöörinä 111 ottelua, joista hän voitti 101. Ammattilaisena käymistään kymmenestä ottelusta hän voitti viisi.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 236. Graface Jyväskylä, 2001. ISBN 951-98673-1-7.
* Lounasheimo, Ilmo: *Kehän sankarit*, s. 745, 779, 780. WSOY, 1987. ISBN 951-0-13981-5.

### Viitteet

1. 1 2  Siukonen, s. 236
2. ↑  Lounasheimo, s. 745
3. ↑  Lounasheimo, s. 779
4. ↑  Lounasheimo, s. 780
Isabelle Faust
**Isabelle Faust** (s. 1972 Esslingen) on saksalainen viulisti.

Faustin opettajia olivat Dénes Zsigmondy ja Christoph Poppen. Faust perusti oman jousikvartettinsa 11-vuotiaana. Vuonna 1987 hän voitti Leopold Mozart -kilpailun ja vuonna 1993 Paganini-kilpailun. Jälkimmäisen voiton jälkeen hän suuntasi Ranskaan. Kilpailumenestyksensä myötä Faust alkoi saada kutsuja esiintymään johtavien orkesterien, kuten Berliinin filharmonikkojen, Bostonin sinfoniaorkesterin, NHK:n sinfoniaorkesterin, Freiburgin barokkiorkesterin ja Euroopan kamariorkesterin kanssa. Vuonna 1995 hän teki Yhdysvaltain-debyyttinsä Utahin sinfoniaorkesterin kanssa. Vuonna 1997 Faust julkaisi ensimmäisen levytyksensä. Se koostui Ewa Kupiecin kanssa soitetuista Béla Bartókin viulusonaateista. Levyn myötä Faust sai *Gramophone*-lehdeltä Vuoden nuoren artistin tunnustuksen. Myöhemmin hän on muun muassa saanut Aleksandr Melnikovin kanssa tekemistään Ludwig van Beethovenin sonaattien levytyksistä Echo Klassik -palkinnon, *Gramophonen* palkinnon ja Grammy-ehdokkuuden. Faust palkittiin vuonna 2010 Diapason d'Orilla soololevytyksestään Johann Sebastian Bachin partitoista ja sonaateista. Myös Faustin levytys Beethovenin ja Alban Bergin konsertoista toi hänelle useita palkintoja.

Faustin ohjelmisto on ulottunut barokkimusiikista uusiin teoksiin. Hän on esiintynyt myös historiallisin soittimin. Säveltäjiä, joiden teoksia Faust on kantaesittänyt, ovat olleet Werner Egk, Jörg Widmann, Thomas Larcher, Michael Jarrell. Ondřej Adámek, Marco Stroppa, Oscar Strasnoy ja Beat Furrer. György Kurtágin *Kafka Fragmentsin* Faust on tulkinnut sopraano Anna Prohaskan kanssa. Faust on edistänyt aktiivisesti György Ligetin, Morton Feldmanin, Luigi Nonon ja Giacinto Scelsin teosten näkyvyyttä. Hän on myös nostanut esiin vähälle huomiolle jääneitä teoksia, kuten André Jolivetin viulukonserton.

Kapellimestareista Faustin yhteistyökumppaneina ovat toimineet muiden muassa John Eliot Gardiner, Philippe Herreweghe, Daniel Harding, Bernard Haitink, Andris Nelsons ja Claudio Abbado. Vuonna 2016 Faustista tuli Mahler-kamariorkesterin taiteellinen kumppani. Faustin esityksissään käyttämä instrumentti on vuoden 1704 Stradivarius-viulu "Sleeping Beauty", jonka hänelle lainasi Baden-Württembergin L-Bank. Vuonna 2004 Faust aloitti opettamisen Berliinin taideyliopistossa. Hänen veljensä on alttoviulisti Boris Faust.

Lähteet
-------

1. 1 2 3 4 5  Isabelle Faust: Biography AllMusic
2. 1 2 3 4 5  Isabelle Faust New York Philharmonic
3. 1 2 3 4  Isabelle Faust, violin (Arkistoitu – Internet Archive) Nordic Artists Management


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Tšekki
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* IdRef

 |

 |
**Jouko Ilari Gideon Lindberg** (alk. **Lindbergh**, s. 25. elokuuta 1947 Tampere) on entinen suomalainen nyrkkeilijä.

"Jokke" Lindberg edusti Suomea kaksissa olympialaisissa. Méxicon 1968 kisojen kääpiösarjassa (alle 54 kg) hän hävisi avausottelussaan brittiläiselle Michael Carterille tuomariäänin 0–5. Münchenin 1972 olympialaisten höyhensarjassa (alle 57 kg) hän voitti ugandalaisen Deogartis Musoken pistein 5–0 ja argentiinalaisen Mario Alberto Ortizin pistein 4–1 mutta hävisi puolivälierissä kenialaiselle Philip Waruingelle pistein 1–4 ja päätyi sijoille 5–8.

Kolmissa EM-kilpailuissa Lindberg hävisi avausottelunsa. Roomassa 1967 hän otteli kärpässarjassa (alle 51 kg) ja hävisi unkarilaiselle Gustav Junghausille pistein 0–5. Bukarestissa 1969 hän hävisi samoin pistein puolalaiselle Ryszard Andrukiewiczille kääpiösarjassa. Madridissa 1971 hän hävisi höyhensarjan ottelussaan romanialaiselle Gabriel Pometculle pistein 1–4. Lindberg voitti Pohjoismaiden mestaruuden vuonna 1967 kärpässarjassa ja vuonna 1972 höyhensarjassa.

Seuratasolla Lindberg edusti Tampereen Voimailuseuraa ja Valkeakosken Hakaa. Hän voitti Suomen mestaruuden vuosina 1966 ja 1967 kärpässarjassa, vuonna 1969 kääpiösarjassa sekä vuosina 1970–1972 ja 1974 höyhensarjassa.

Jouko Lindberg on toiminut Suomen Nyrkkeilyliiton varapuheenjohtajana ja johtokunnan jäsenenä. Hän on toiminut kansainvälisenä kehä- ja arvostelutuomarina vuodesta 1988 ja osallistunut tässä toimessa MM- ja EM-turnauksiin.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 181. Graface Jyväskylä, 2001. ISBN 951-98673-1-7.
* Lounasheimo, Ilmo: *Kehän sankarit*, s. 748, 772, 773, 777. WSOY, 1987. ISBN 951-0-13981-5.

### Viitteet

1. 1 2 3  Siukonen, s. 181
2. ↑  Lounasheimo, s. 748
3. ↑  Lounasheimo, s. 772
4. ↑  Lounasheimo, s. 773
5. ↑  Lounasheimo, s. 777
IslayMaisema saaren keskiosista

|  |  |
| --- | --- |
| Muut nimet | 
Ìle |
| Sijainti | 
Argyll ja Bute, SkotlantiYhdistynyt kuningaskunta |
| Saariryhmä | 
Sisä-Hebridit |
| Merialue | 
Atlantti |
| Korkein kohta | 
Beinn Bheigeir, 419 m |
| Pinta-ala | 
619,6 km² |

Väestö| Asukasluku | 
3 228 |
| Suurin kaupunki | 
Bowmore |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Islay** on saari Hebridien eteläosassa, Skotlannin länsirannikolla. Nimi pohjautuu gaelin kielen sanaan *ìle*. Saaren koillispuolella sijaitsee Juran saari. Saaren pääkaupunki on Bowmore ja toinen suurempi kaupunki on Port Ellen. Pienempiä asutuskeskuksia ovat mm. Port Charlotte, Portnahaven, Bridgend, Port Askaig ja Bruichladdich. Saarella elää noin 3 400 asukasta ja sen pinta-ala on noin 620 km². Se on noin 40 km pitkä ja leveimmillään 32 km leveä. Islay'lle pääsee lentämällä Glasgow’sta sekä Edinburghista tai lautalla Kennacraigin satamasta. Lauttayhtedet ovat Port Elleniin ja Port Askaigiin.

Saaren päätulonlähde on viskin tislaus. Saarella tuotetaan ainoastaan mallasviskejä useissa eri tislaamoissa. Voimakkaan turpeinen "Islay-viski" onkin käsite viskiharrastajien keskuudessa.

Islay'lla sijaisevat seuraavat tislaamot:

* Ardbeg
* Ardnahoe
* Bowmore
* Bruichladdich
* Bunnahabhain
* Caol Ila
* Gartbreck (rakenteilla)
* Kilchoman
* Lagavulin
* Laphroaig
* Lochindaal / Port Charlotte (lopetettu 1929, uudelleenavaaminen suunnitteilla)
* Port Ellen (lopetettu 1983, toiminta jatkuu mallastamona)

Islayn ja naapurisaaren Juran viskitislaamojen sijainnit.
Toinen merkittävä tulonlähde on matkailu. Saari on tunnettu kauniista ja vielä varsin koskemattomasta luonnostaan. Tämä houkuttelee viskimatkailijoiden lisäksi myös linnuista ja luonnosta kiinnostuneita matkailijoita. Golfvirran ansiosta saaren ilmasto on miellyttävämpi kuin muualla Skotlannissa. Saarella on myös merkkejä pronssikautisesta asutuksesta ja muita muinaismuistoja.

Tunnetuin saaren kasvatti lienee George Robertson, joka on toiminut Naton pääsihteerinä ja Yhdistyneen kuningaskunnan puolustusministerinä. George Orwell kirjoitti kuuluisan romaaninsa *Vuonna 1984* Islayn naapurisaarella Juralla.

Lähteet
-------

1. ↑  Islay Encyclopedia Britannica. Viitattu 7.9.2014.
2. ↑  A sense of Islay Whisky Magazine. Viitattu 7.9.2014.
3. ↑  Islay Visit Scotland. Viitattu 7.9.2014.

Aiheesta muualla
----------------

* Kuvia tai muita tiedostoja aiheesta **Islay** Wikimedia Commonsissa
Kaškaiteltassa
Kashkaiden asuinalueet Iranissa
**Kaškait** ovat Iranissa asuva turkkilaisen azerin kielen kaškain murretta puhuva kansa. Toisinaan kaškaita pidetään erillisenä kielenä.

Kaškait asuvat Fārsin maakunnan pohjois- ja luoteisosissa. 1980-luvulla heitä arvioitiin olevan 570 000 henkeä. Kansan alkuperästä on olemassa erilaisia käsityksiä. Eräiden tutkijoiden mukaan he ovat sukua haladžeille. Toisten tietojen mukaan he ovat muuttaneet Iraniin mongolivalloituksen yhteydessä 1200-luvulla. On myös oletettu, että he olisivat kotoisin Kaukasiasta.

Pääelinkeino on paimentolaisuuteen perustuva karjanhoito. Lisäksi harjoitetaan maanviljelyä. Paimentolaisten asumuksena toimii villasta valmistettu nelikulmainen musta teltta. Maanviljelijät asuvat savitiilitaloissa. Ruokavalio koostuu leivästä, maitotuotteista, lampaanlihasta ja teestä. Patriarkaalinen heimoyhteiskunta on edelleen voimakas. Perinteinen uskonto on šiialainen islam.

Lähteet
-------

1. 1 2  *Narody mira: istoriko-etnografitšeski spravotšnik*, s. 208. Moskva: Sovetskaja entsiklopedija, 1988.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kaškait**.
* Qashqai.net (englanniksi)
**Virtain perinnekylä** sijaitsee Marttisen saarella, Virroilla. Perinnekylään kuuluu Rajalahden talomuseo ja Halin metsäkämppämuseo sekä useita paikallishistoriallisesti arvokkaita rakennuksia, joissa pääsee tutustumaan paikalliseen talonpoikaiselämään 1800-1900-lukujen taitteessa, sekä tukkijätkien elämään 1950- ja 60-luvuilla. Rakennuksiin kuuluu muun muassa 1820-luvun hollitalli ja harakkamylly vuodelta 1828. Museon rakennuksissa on nähtävillä laaja esinekokoelma, joka kertoo virtolaisen maalaistalon elämästä 1800- ja 1900-lukujen vaihteessa, vanhimmat esineet ovat 1700-luvulta. Vuosina 1948-67 käytössä olleella Halin metsäkämpällä voi tutustua metsätyömiesten arkeen ja työhön aikana, jolloin koneet kuten moottorisahat alkoivat jo muuttaa työn luonnetta. Kämppäyhdyskuntaan kuuluu 25 miehen kämppä ja emännän puoli, sekä teräväpää eli pomon asunto, sauna ja talli. Perinnekylän alueella on myös sotaveteraanimuseo, joka kertoo Suomen 1900-luvun sotahistoriasta. Alueella on myös ensimmäisen maailmansodan aikainen kenttälinnoitusalue ja entinen Virtain Monoskylän työväentalo Torppa, joka siirrettiin sinne vuonna 1982.

Lähteet
-------

1. ↑  Virtain Perinnekylä  8.9.2022. Nuorisokeskus Marttinen.
2. ↑  Perinnekylä Marttisen saari  12.10.2020. Virtain kaupunki.
3. ↑  Virtain perinnekylä on monipuolinen koko perheen matkailukohde *Jälkipeli.net*.  30.6.2022.


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Virtain Perinnekylän museot (Q4014582)ohje |
| --- |
|  |
| esiintymä kohteesta | museo |
|  |
| valtio | Suomi |
|  |
| sijaitsee hallinnollisessa yksikössä | Virrat |
|  |
| sijainti | Nuorisokeskus Marttinen |
|  |
| katuosoite | Herrasentie 16, 34800 Virrat |
|  |
| koordinaatit | 62°15′49″N 23°43′29″E﻿ / ﻿62.26371°N 23.72478°E﻿ / 62.26371; 23.72478 |
|  |
|  |

 |
**Randy California** (oik. **Randy Craig Wolfe**, 20. helmikuuta 1951 – 3. tammikuuta 1997) oli yhdysvaltalainen rockmuusikko, kitaristi, säveltäjä, sanoittaja, tuottaja ja Spirit-yhtyeen alkuperäisjäsen.

Vuonna 1966 teini-ikäinen Randy California soitti kolmen kuukauden ajan tuolloin vielä tuntemattoman Jimi Hendrixin kanssa tämän yhtyeessä Jimmy James & The Blue Flames. Randyn taiteilijanimi on tiettävästi Hendrixin keksimä erotukseksi toisesta samassa yhtyeessä soittaneesta Randysta (Randy "Texas"). Sittemmin Randy Californiasta tuli yksi 1970-luvun "uutena Hendrixinä" mainituista kitaransoittajista.

Vuonna 1971 California joutui liikenneonnettomuuteen, minkä seurauksena Spirit hajosi useaksi vuodeksi kunnes hän kokosi sen uudelleen.

Randy California hukkui 45-vuotiaana Havaijilla pelastaessaan poikaansa surffaustapaturman yhteydessä.

Soololevyt
----------

* *Captain Kopter and The fabulous Twirly Birds* (1972)
* *Euro-American* (1982)
* *Restless* (1985)
* *Shattered Dreams* (1992)
* *The Euro-American Years 1979–1983*, 4 CD box (2007)

* + **DVD**
* *Night of The Guitar*

Lähteet
-------

1. 1 2 3  Uusitorppa, Harri: Kuolleita: Kitaristi Randy California.  *Helsingin Sanomat*, 19.1.1997, s. 4. Näköislehden aukeama (tilaajille).
2. ↑  Randy California & Jimi Hendrix *Steve Hoffman Music Forums*.  28.3.2014.

Aiheesta muualla
----------------

* Randy Californian kotisivut

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana

 |

 |
**Leonard "Leo" Randolph** (s. 27. helmikuuta 1958 Tacoma, Washington) on entinen yhdysvaltalainen nyrkkeilijä ja olympiavoittaja.

Randolph voitti 18-vuotiaana Montréalin 1976 olympialaisissa kultaa kärpässarjassa eli alle 51-kiloisissa. Hän sai luovutusvoiton togolaisesta M. Samatovista ja voitti sitten tuomaripistein 4–1 sekä romanialaisen C. Gruescun, irlantilaisen David Larmourin että puolalaisen Leszek Błażyńskin. Loppuottelussa hän voitti kuubalaisen Ramon Duvalónin pistein 3–2.

Randolph voitti ammattilaisten WBA-liiton maailmanmestaruuden 4. toukokuuta 1980 mutta menetti tittelin tyrmäyksellä argentiinalaiselle Sergio Palmalle 9. elokuuta 1980. Hän lopetti nyrkkeilyuransa 22-vuotiaana.

Lähteet
-------

* Kluge, Volker: *Olympische Sommerspiele, die Chronik III*, s. 497–498, 620. , 2000. ISBN 3-328-00741-5.
* Wallechinsky, David: *The Complete Book of the Olympics*, s. 186. , 1988. ISBN 0-14-010771-1. (englanniksi)
* Leo Randolphin olympiasijoitukset Sports Reference LLC.  Arkistoitu 31.8.2009. Viitattu 7.7.2009. (englanniksi)

### Viitteet

1. 1 2  Sports Reference LLC
2. 1 2  Kluge, s. 620
3. ↑  Wallechinsky, s. 186
4. 1 2  Kluge, s. 497–498
**Alex Walsh** (s. 31. heinäkuuta 2001 Nashville, Tennessee) on yhdysvaltalainen uimari, joka on saavuttanut sekauinnissa maailmanmestaruuden ja olympiahopeaa.

Walsh saavutti nuorten MM-kilpailuissa 2017 hopeaa 4 × 100 metrin vapaauinnissa ja 4 × 100 metrin sekauinnissa, joista jälkimmäisessä hän ui vain alkuerässä, sekä sijoittui 200 metrin sekauinnissa neljänneksi. Pan-Amerikan kisoissa 2019 hän voitti kultaa 200 metrin selkäuinnissa, 200 metrin sekauinnissa ja 4 × 200 metrin vapaauinnissa. Vuodelle 2021 siirretyissä Tokion olympialaisissa hän saavutti hopeaa 200 metrin sekauinnissa tuolloisella ennätysajallaan 2.08,65, millä hän hävisi japanilaiselle Yui Ohashille 0,13 sekuntia.

Walsh voitti 200 metrin sekauinnin maailmanmestaruuden Budapestissa 2022 ennätyksellään 2.07,13, ja sai pronssia 4 × 200 metrin vapaauintiviestissä. Saman vuoden Melbournen lyhyen radan MM-kilpailuissa hän saavutti hopeaa 200 metrin sekauinnissa. Viesteissä hän sai kolme kultaa ja yhden hopean uituaan lajien alkuerissä. 4 × 200 metrin vapaauintiviestissä hän ui loppukilpailussa Yhdysvaltojen pronssijoukkueessa. Fukuokan pitkän radan MM-kilpailuissa 2023 hän saavutti hopeaa 200 metrin sekauinnissa ja sijoittui neljänneksi 400 metrin sekauinnissa.

Alex Walshin pikkusisko Gretchen Walsh kilpailee myös uinnissa.

Lähteet
-------

1. 1 2 3  Alex Walsh *Team USA*. Viitattu 28.7.2021. (englanniksi)
2. 1 2 3 4 5 6  Alex Walsh USA Swimming.  Arkistoitu 2.6.2021. Viitattu 28.7.2021. (englanniksi)
3. 1 2 3 4 5 6  Alex Walsh FINA. Viitattu 22.8.2023. (englanniksi)
**Jari Aarne Tyko Vanhala** (s. 29. elokuuta 1965 Helsinki) on entinen suomalainen jalkapalloilija. Hän oli pelipaikaltaan hyökkääjä. Vanhala tunnettiin erityisesti nopeudestaan.

Vanhala on Grankulla IFK:n kasvatteja. GrIFK:ssa hän voitti Ykkösen maalikuninkuuden vuonna 1990. Veikkausliiga-debyyttinsä Vanhala teki vasta vuonna 1991 25 vuoden iässä, kun hän siirtyi FF Jaroon tutkapariksi Aleksei Eremenkolle. Avauskaudellaan liigassa hän teki huikeat 19 maalia. 

Loistokausi Jarossa poiki siirron HJK:in. Klubissa hän pelasi kolme kautta voittaen Suomen mestaruuden kaudella 1992, Suomen Cupin kaudella 1993 sekä Liigacupin. Hänet valittiin myös maajoukkueeseen ensimmäistä kertaa. Vuonna 1995 Vanhala palasi Jaroon ollen jälleen pietarsaarelaisten kantavia voimia. Vuonna 1996 Vanhala valittiin vuoden liigapelaajaksi. Vanhala kävi tämän jälkeen ulkomaillakin Bradford Cityn joukkueessa. Hän tosin pelasi vain yhdessä ottelussa.

1997 Vanhala palasi Helsinkiin Finnairin Palloilijoihin, jota hän edusti kaksi kautta. FinnPa-ura päättyi kuitenkin pettymykseen, kun seurasi putosi Veikkausliigasta 1998. Muutenkin kausi 1998 oli Vanhalalle pettymys. Vanhala ei saanut valmentaja Jari Rantasen luottamusta ja hän teki vain yhden maalin sillä kaudella. Tämän jälkeen Vanhala jatkoi liigauraansa vielä kauden, kun Timo Askolin houkutteli hänet FC Interiin. Interin jälkeen Vanhala jatkoi vielä kasvattajaseurassaan Grankulla IFK:ssa.

Maajoukkueessa Vanhala pelasi 23 ottelua ja teki kaksi maalia.

Lähteet
-------

1. ↑  Lisäksi Kakkosen kaudella 1986 7 maalia
2. ↑   (Arkistoitu – Internet Archive) Viikon kasvo: Jari Vanhala, FC Inter Luettu 28. huhtikuuta 2007
3. ↑   (Arkistoitu – Internet Archive)
4. ↑   (Arkistoitu – Internet Archive): Interiin kiitäjä Vanhala
ja ankkurimies Wilson